Michael Möllinger

Michael Möllinger (s. 25. lokakuuta 1980) on saksalais-sveitsiläinen mäkihyppääjä. Hän edusti sekä Saksaa että vuodesta 2004 lähtien Sveitsiä. Möllinger hyppäsi 56 henkilökohtaista maailmancupin osakilpailua, joista ensimmäisen 29. joulukuuta 1999 Saksan Oberstdorfissa.

Möllingerin parhaaksi henkilökohtaiseksi sijoitukseksi maailmancupin osakilpailuissa jäi kymmenes sija Suomen Kuusamossa 28. marraskuuta 2004, MM-kilpailuissa 34. sija suurmäessä Oberstdorfissa 2005, lentomäen MM-kilpailuissa 24. sija Itävallan Kulmissa 14. tammikuuta 2006 ja olympialaisissa 13. sija Pragelatossa 2006 sekä normaali- että suurmäessä.

Möllinger sijoittui Continental Cupin kokonaiskilpailun kolmanneksi kaudella 2002–2003.

Lähteet 

Saksalaiset mäkihyppääjät
Sveitsiläiset mäkihyppääjät
Vuonna 1980 syntyneet
Elävät henkilöt